74

ISIGIDIMI SAMAXOSA, OCTOBER 1, 1887.

UKUCOLA COLA.

 INDAWO EMAKABE NAZO UKUZE ABE NGUMVOTI.

Ixabiso lendlu yomntu mayibe £25—nokuba iyodwa,ayihlangene namhlaba anawo. Ize kuti ukuba kulondlu kuhlala abantu abatile, bonko bebanga ubuvoti, Makati elowo ngamnye abe nexabiso loponti £25—Akuko bani uyakuvota ngetuba lokuba onelungelo lokuhlala kumhlaba wobuzwe nokuba zizindlu, engatanga abe ube sel’ehleli kona ixesha elingengapantsi kwenyanga ezintandatu
ngohlobo oluvumelana nesiqendu sesibozo so Mteto wom Misolo (Constitution Ordinance) sona siti—nokuba yindlu eluhlobo lunina, imi emhlabeni wobuzwe, nokuba ayikuwo mayibe sexabisweni leponti ezi £25—

IMILINGANISELO.

1. Ukuba ubani uhleli endlwini elixesha lifunwa ngulomteto, yaye londlu ixabiso layo liziponti ezi 25—lomntu uyakufanelwa kukuba lingeniswe igama lake, nokuba londlu imi emhlabeni wobuzwe.
2. Kwakona. Ukuba ubani ukwanendlu ahleli kuyo,yaye inexabiso leponti ezi £5, yaye yakiwe emhlabeni wobuze, waye ngapandle koko enawo umhlaba ongowake yedwa olixabiso leponti ezi £20, lomntu unjalo uyakungeniswa ebuvotini. Kanjalo abantu abasebe nenyanga ezintandatu besamkela imivuzo engengapantsi kwe kulu leponti ngomnyaka £100—amagama abo aya kungena.

Kwakona. Abantu abamkela imivuzo engengapantsi kwamashumi £50—ngonyaka ongena amagam’abo, xa lomali yabo ibisongezwa kukudla nokulala kwabo kwezo ndawo basebenza kuzo.

Nokuba umntu lowo ute kwinyaga ezintandatu, wahamba ehlala kwizindlu ngezindlu ezikwa kweso sitili, zaye zileloxabiso lifunekayo, lomntu unjalo longena igama lake abengumvoti.

Kanjalo, akuko mntu uyakutintelwa, ebanga indawo yokuba ngumvoti ngetuba lexabiso lomvuzo awamkelayo, kuba ete ukusebenza kwake akabi nasigxina sinye sandawo asebenza kuyo, okunye akanakutintelwa xa ate ukusuka komnye umlungu ukungena komnye yaba litutyana elingenga pezulu kwenyanga enye.

Akuko mntu uyakuba ngumvoti ngetuba lokuba nendlu nje kodwa, ukuba akahleli kuyo. Okunye umntu wovota kwisitili esinye abe ugqibile apo.

AMAGOSA.

Kwakona. Kubonakala kwakwi *Gazette* leyo ukuba I Mantyi namagosa apesheya kwe Nciba, banikwe kwa igunya lokwamkela amagama ayakuba ngabavoti abavotela abaya e Palamente.

Nakona kumiswe kwa usuku Iwe 15 ku December oluyakuba lolokupela ekuqokelelweni kwamagama. Kanjalo kukwako isaziso esinika igunya kumagosa nabanye abantu abangati bamiswe ngamagosa lawo esiti—yonke imiteto ebiko ngapambili malunga nalomcimbi wabavoti, ityandwe amadlala yacitwa (repealed.) Nokuba kufuneka into entsha kanye ngoku. Igosa elingumbali-magama kuyakufuneka licacise igama lomntu, nelikayise(the Christian and Surnames) ngokuzeleyo, napo ahleli kona umvoti lowo, nomsebenzi apile ngawo njalonjalo, nohlobo afaneleke ngalo
ukuba angaba ngumvoti. Kwa kona kwaziswe indawo yokuba akuko gama liyakufakwa ebuvotini, linganelisanga igosa kuqala, okokuba lomnini-gama unazo zonke indawo zokumbangela ukuba abe ngumvoti, oyakuvotela abaya e Palamente nje nge Simiselo Somteto (Constitution Ordinance). Ke ngoko umbali-magama kuya kulindeleka kuye ukulunga kwamagama ayakubonakala.

Ukuzimela kuka dinizudu.—Kuvakala ngamapepa ase Natal ukuba u Dinizulu ugwaze enye yenkosana zakowabo,waya wela ehlatini lase Ngomi neqelana elimngungileyo.

Isela le bulu.—Liti ipepa eliyi *Cape Mercury ye* 27 ku September kuko i Bulu elingu Jan Labuscagne eligwetyelwe umnyaka lisebenza nzima, ngokusuke libe igusha yomelwane walo. [Ipike ikatsi kaloku ? Ed. *Sigidimi.']*

Ukuqumba komsutu.—Kutiwa ute umSutu utile, wacapuka yiyo yonke lento yenziwa ngum Tembu otile ngokukodwa. Kuxabene kwa oko, kwaseku kumbulana eziqwini, kwatwaxana ngentonga, wanqungulwa mpela um Sutu. Bate kwa owo abanye Abesutu beshwaca ubuso, azaqondeka intsebe zabo. Badabalele kwa oko ukuya ezintongeni. Ahlanganisana nawo amabandla akulo Tete, yakupelana ngapandle komzi ngalonyangazana. Kubonakele sekuko
iminyani kwangeloxesha, sekulele amadoda amatatu. Kute kusenjalo, kweqata u Mr. Barnes umkangeli walo Lokeshini, wafike wahlula.

Ite enye into kwakukona intyontya amakwelo, isel’iman’ idlakadula, koko enye impi isuke yacitakala yabekisa ngase mlanjeni. Omnye wabazintloko kulompi ilwayo, yinto esel’ incanyiwe, ehlala ingena entolongweni ngenxa yokuIwa nabantu. Bona ababini nabatatu, ngo Xayimfazwe benyaniso, izinto zona ezingapitizelisa nokuba ngahantu abantlalo injanina, eziti zingaliqengqa ilitye lemfazwe kube sekupelile. Ababetiweyo banyangwa ligqira. Ababetileyo bona banyangwa yi Mantyi, ngeyeza lomteto.

Onyatelwe ngu loliwe wafa.—Kuko um-Indiya onyatelwe nguloliwe wase Natal washunqulwa intloko, waza nomzimba wadlavulwa kunene. Lomntu ayazeki indlela ayekunyatelwa ngayo kodwa kubonakala ekunyatelweni ukuba ubelele ngesisu enqamleze endleleni kaloliwe nokuba kungabom kusinina.

Impikiswano ngomtandazo.—Kumapepa apesheya ko-Iwandle kuvakala ukuba kute kwiremente yetyalike etile ekufupi ne Aberystwith e Wales, lati elioye iqela lalo remente lafuna ukuba umfundisi enze intlanganiso yokucela imvula, laye elinye limangala ngamazwi ati—Tina asivumi kuba inca yetu (iqunde) isezindwane pantsi, asikayenzi zita.

Umntu ontsundu odutyudweyo.—Ati amapepa elipe-pezulu kuko umfo odutyulwe wenziwa inxwelera, ngokusuke afunyanwe emzini wom-Lungu otile, ate akubonwa wabaleka nomlingane wake. Lomlungu kutiwa udliwe amashumi omabini eponti, komkulu. Kodwa ke uti ukuzitetelela.—Lomntu ute embiza efuna ukwazi ukuba ungubanina,
wesuka wabaleka.

Uviwo lwakwa rulumente.—Uviwo lwakwa Rulumente luqale nge 27 ku September, kuzo zonke indawo ezibaliweyo. Lupele ngolwe Sihlanu evekini.

Isidlwengu.—Kumatyala abe pambi kwe Jaji e Qonce kuko isidlwengu esigama lingu David, umntu ontsundu, esigwetyelwe iminyaka emitandatu. Ute akubuzwa yijaji u Dafeti ngalento ayenzileyo —wayenxila, kanti pofu kutiwa, wati ukubaleka oku akuqonda ukuba uzakufunyanwa wade waqoza. Kodwake yasinda noko inkankazana leyo wayeyidlwengula.

Isohlwayo esinzima.—Liti ipepa lase Mtata kuko umfo onesitora nevenkile opangwe watinjwa ezonto. Apo yenzeke kona lonto kuse Mfundisweni ema Mpondweni. Kutiwa igama lalomntu ngu Mr. Rock. Lomfo ebekwa yi Pots-master kwelo lizwe. Kutiwa imbangi yako konke oku, yincwadi ka Mhlangaso ebizakubika ukuba abantwana bakebasendleleni eza e Natal, nokuba omnye sekubonwa kubonwa. Ke, ite lencwadi ifikile e Post office apo ayanduleifumane mntu uya kwa Mhlangaso, ate efika lomntwana, Kwaku sekufika incwaba. Ke u Mr. Rock udliwe iponti ezimakulu
matatu £300—ngenxa yokuba incwadi leyo eyilibazisile wahlala nayo, engakange abizelwe nasenkundleni, ukuze ake abe netuba lokuzitetelela. Kwabonakala sekufika iqela lempi exbbileyo ukuza kumdla. Emva koko kubuye kwemka inkabi ezi 8 zenkomo namahashe, kwaza kwabetwa nomkwe ka Rock, wapantsa ukudutyulwa ngonyana baka nkosi, kwemka nefulara ipela yezikumba zenkomo.